CONSILIUL LOCAL AL MUNICIPIULUI CRAIOVA

HOTĂRÂREA NR.390
Consiliul Local al Municipiului Craiova, întrunit în şedinţa ordinară din data de 18.12.2008;

Având în vedere raportul nr.175960/2008 al Serviciului Registru Agricol şi Măsurători Topo prin care se propune aprobarea unui schimb, având ca obiect terenul proprietate privată a numiţilor  Tănăsuică Constantin şi Elena, situat în str. Potelu, nr. 108 A şi terenul aparţinând domeniului privat al municipiului Craiova, situat în str. Bărăganului, nr. 21A şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254; 
În conformitate cu prevederile Legii nr.7/1996 a cadastrului şi a publicităţii imobiliare, republicată;


În temeiul  art. 36 alin.2 lit.c coroborat cu alin.5 lit.c, art.121 alin.4, art.45 alin. 3 şi art.61 alin.2 din Legea nr. 215/2001, republicată, privind administraţia publică locală;

HOTĂRĂŞTE:

Art.1. Se aprobă schimbul având ca obiect terenul în suprafaţă de 413 mp, situat în str. Potelu, nr.108 A, înscris în CF la nr.27010 Craiova, proprietate privată a numiţilor Tănăsuică Constantin şi Elena, identificat conform planului care reprezintă anexa nr.1 la prezenta hotărâre şi terenul în suprafaţă de 462 mp., aparţinând domeniului privat al municipiului Craiova, situat în str. Bărăganului, nr. 21A, înscris în CF la nr.63295 Craiova, identificat conform planului care reprezintă anexa nr.2 la prezenta hotărâre

Art.2. Se aprobă însuşirea rapoartelor de evaluare întocmite de S.C. ING PROEV S.R.L., prevăzute în anexele nr.3 şi 4 care fac parte integrantă din prezenta hotărâre, fără plata sultei rezultate din evaluare.

Art.3. Se împuterniceşte Primarul Municipiului Craiova să perfecteze contractul de schimb.

Art.4. Primarul Municipiului Craiova, prin aparatul de specialitate:Serviciul Administraţie Publică Locală, Direcţia Contencios, Juridic şi Asistenţă de Specialitate, Direcţia Economico – Financiară, Direcţia Urbanism şi Amenajarea Teritoriului, Direcţia Patrimoniu, Serviciul Registrul Agricol şi Măsurători Topo, Tănăsuică Constantin şi Tănăsuică Elena vor aduce la îndeplinire prevederile prezentei hotărâri.

	 PREŞEDINTE DE ŞEDINŢĂ
	           CONTRASEMNEAZĂ,

	                  
	                  SECRETAR,

	     Dorel Cosmin MARINESCU    
	               Nicoleta MIULESCU

